ফার্স্ট সিকিউরিটি ইসলামী ব্যাংক পিএলসি
ফার্স্ট সিকিউরিটি ইসলামী ব্যাংক পিএলসি হচ্ছে বাংলাদেশের শরিয়াহ্ভিত্তিক একটি পাবলিক লিমিটেড ব্যাংক যেটি প্রতিষ্ঠিত হয়েছিল ২৯শে আগস্ট ১৯৯৯ সালে। এরপর ২২শে সেপ্টেম্বর ১৯৯৯ সালে বাংলাদেশের সর্বোচ্চ আর্থিক প্রতিষ্ঠান নিয়ন্ত্রণকারী সংস্থা বাংলাদেশ ব্যাংক হতে প্রচলিত ব্যাংকিং ধারার কার্যক্রম পরিচালনা করার লক্ষ্যে অনুমতি বা লাইসেন্স প্রাপ্ত হয়। এটি আবার পরে ০১ জানুয়ারী ২০০৯ সাল থেকে প্রচলিত ব্যাংকিং ধারার বদলে শরিয়াহ্ভিত্তিক ব্যাংকিং ধারায় কার্যক্রম শুরু করে। ২০০৮ সালে ব্যাংকটি শেয়ার বাজারে অন্তর্ভুক্ত হয়। বর্তমানে ব্যাংকটি ০৯টি আঞ্চলিক কার্যালয়, ২০৫টির অধিক শাখা, ১৭০টির অধিক উপশাখা, ২৪৬টির অধিক এটিএম, ১০০টির অধিক এজেন্ট ব্যাংকিং আউটলেট, ২৬টিরও অধিক কালেকশন বুথ এবং বিস্তৃত একটি শক্তিশালী নেটওয়ার্ক নিয়ে তাদের ব্যাংকিং কার্যক্রমের সেবা চালিয়ে যাচ্ছে।